berglyng
Store norske leksikon,Biologi,Planteriket,Dekkfrøete planter,Tofrøbladete planter,Lyngordenen,Lyngfamilien
Berglyng er en planteslekt i lyngfamilien med 200 arter i fjelltrakter i Nord-Amerika, Sør-Amerika, Asia og Australia.
Dette er eviggrønne småbusker med klokkeblomster. Frukten er et «falskt» bær, siden det er en kapsel omgitt av et oppsvulmet, saftig beger.Som prydplanter dyrkes den hvitblomstrede, krypende krypberglyng (latinsk navn: Gaultheria procumbens) og den rødblomstrede klaseberglyng (latinsk navn: Gaultheria shallon). Begge artene er lite hardføre og dyrkes i Norge bare på Vestlandet.Det farmakologiske produktet vintergrønnolje utvinnes av berglyngarter. Les mer i Store norske leksikon lyngfamilien salicylsyre